Smart-ID
Smart-ID ir elektroniskās autentifikācijas rīks, ko izstrādājis Igaunijas uzņēmums SK ID Solutions. Šis rīks lietotājiem nodrošina iespēju izmantot dažādus elektroniskos pakalpojumus un parakstīties ar elektronisko parakstu. Smart-ID lietotne darbojas viedajās ierīcēs ar iOS un Android operētājsistēmu, un tā nav piesaistīta SIM kartei. 2021. gadā Smart-ID lietotne kļuva pieejama arī Huawei AppGallery. Smart-ID atbilst Eiropas Savienības eIDAS regulai un Eiropas Centrālās bankas prasībām attiecībā uz drošu autentifikācijas risinājumu. Smart-ID ir kvalificēta paraksta veidošanas iekārta (QSCD) un var tikt izmantota, lai piešķirtu kvalificētu elektronisko parakstu (QES). 2024. gada jūlijā Baltijas valstīs (Latvijā, Lietuvā un Igaunijā) Smart-ID aktīvo lietotāju skaits sasniedza 3 510 001, un Latvijā rīku lieto vairāk nekā puses valsts iedzīvotāju, kopumā sasniedzot 1 098 009 lietotājus. Ik mēnesi ar Smart-ID starpniecību tiek veiktas ap 79 miljoniem transakciju, un transakciju skaits Latvijā mēnesī pārsniedz 20 000 000. 2023. gada martā sasniegts transakciju rekords, to kopskaitam sasniedzot 85 miljonus. 2023. gada maijā Smart-ID ieguvis lokālo kvalificēto statusu autentifikācijai Latvijā.